मृत भेड़ का मांस ले जा रहे थे स्लाटर हाउस
शाहपुर स्लाटर हाउस के बाहर लाेगों ने हंगामा किया तो कर्मचारी शव छोड़कर भागे
भास्कर संवाददाता | शाहपुर
मृत भेड़ का मांस स्लाटर हाऊस के अंदर ले जाने को लेकर रविवार को शाहपुर के स्लाटर हाउस में लोगों ने हंगामा किया। इस पर हाऊस के कर्मचारी भेड़ का शव छोड़कर भाग गए। लोगों ने इसकी शाहपुर थाने पहुंचकर पुलिस और नगर परिषद से मांस विक्रेताआें की शिकायत की है।
ग्रामीण भारत दूबे, नरेंद्र महाजन, सुनील महाजन, समाधान सुरेश, देवीदास संतोष, ज्ञानेश्वर महाजन, संजय मराठे ने बताया हम मटन खरीदने के लिए स्लाटर हाउस गए तो हाउस के पीछे कुछ लोग मृत भेड़ लेकर जाते दिखे। भारत और नरेंद्र ने इसकी पूछताछ की और शिकायत करने लगे तो उन्होंने भेड़ को वहीं पर छोड़ दिया। यह देखकर लोगों ने स्लाटर हाउस के पास हंगामा किया। लोगो ने बताया स्लाटर हाउस के पास एक मृत भेड़ शनिवार से पड़ी थी। रविवार को मांस विक्रेताओं ने उसे बोरे मे भरकर स्लाटर हाउस के अंदर ले जाने लगे तो हमने उन्हें रोक दिया। लोगो ने बताया मांस विक्रेता इसे काटकर बेचना चाहते थे। लेकिन हम लोगों ने समय पर उन्हें रोक िदया। मृत भेड़ का मांस खाने से लोग बीमार हो सकते थे। बताते है यह स्लाटर हाउस केवल बकरियों का मांस बेचने के लिए है। लेकिन मांस विक्रेता यहां भेड़ का मांस भी बेंच रहे है। शाहपुर के पशु चिकित्सक डॉ. प्रणय तिवारी ने बताया यदि कोई मृत जानवर का मांस खाता है तो उसके शरीर में जहर फैल सकता है।
ग्रामीणों ने स्लाटर हाउस के बाहर हंगामा कर कर्मचारियों से शिकायत की।
hin_Deva hin_Deva bho_Deva hin_Deva hin_Deva hin_Deva